Közgazdaságtan és pénzügyek 
írásbeli vizsga 
  
C) sorozat					

2013. június
A megoldáshoz rendelkezésre álló idő: 180 perc
Használható segédeszközök: 	nem programozható számológép 
jelenérték-táblázatok (helyszínen kapják)

I. Karikázza be a helyes válasz betűjelét a tesztkérdéseknél!
Mindig csak egy helyes válasz van.
a helyes megjelölés 2-2 pont
ha nem jelölt meg semmit = 0 pont
a helytelen megjelölés –1 pont

		 Elérhető:   	Elért pontszám:	
	1-20.	   40 pont		

II. Fejtse ki a kérdésekre adott választ! 

		 Elérhető:	Elért pontszám:	
	21.	10 pont		
	22.	10 pont		
	összesen	  20 pont		

III. Válaszolja meg, ill. számolja ki a feladatokat két tizedesre!

		Elérhető:	Elért pontszám:	
	23.	9 pont		
	24.	10 pont		
	25.	5 pont		
	26.	6 pont		
	27.	10 pont		
	összesen	40 pont		

Elfogadáshoz szükséges
pontszám:                       60 pont	Összes elérhető 
pontszám: 100 pont 	Összes elért 
pontszám:	

Pótlapok száma:		Minősítés:  	

Budapest, 2013. június 06.							Javította:
I.	
Karikázza be a helyes választ a következő tesztkérdéseknél!

Elérhető összesen: 40 pont

1.	Jelölje meg a reál-fedezetű hiteleket! 

I.	Lombardhitelek
II.	Jelzáloghitelek
III.	Kezeshitelek
IV.	Váltóleszámítolási hitelek

a)	Kizárólag  I., II.	
b)	Kizárólag  II., III.
c)	Kizárólag III., IV.
d)	Kizárólag I., II., III.

2 pont		

2.	Az alábbi felsorolásból válassza ki azt a mutatót, melyet statikus beruházás-gazdaságossági-számításhoz használnak! 

a)	Nettó jelenérték-számítás
b)	Belső kamatláb-számítás
c)	Megtérülési idő
d)	Jövedelmezőségi index

2	pont		

3.	Jelölje meg az önkormányzatok gazdálkodására vonatkozó HELYES
 megállapításokat! 

I.	Költségvetési bevételeivel, kiadásaival önállóan gazdálkodik.
II.	Költségvetése az államháztartás része.
III.	Költségvetése az állami központi költségvetés része.
IV.	Saját tulajdonnal rendelkezik.

a)	Kizárólag I., IV.
b)	Kizárólag I., II., IV.
c)	Kizárólag  I., III., IV.
d)	Mind a négy.

2 pont		

4.	A finanszírozási pénzáram.  

I.	a reál- és pénzügyi eszközök vásárlása és eladása során generált pénzáram.
II.	magában foglalja az adózott profitot, az amortizációt, a pénzmozgással nem járó forgóeszközben és rövid lejáratú kötelezettségben bekövetkező változásokat.
III.	magában foglalja a rövid és hosszú lejáratú kötvények, részvények kibocsátásával bevont pénzáramokat, az osztalékfizetést, a kibocsátott kötvények és részvények visszavásárlását.
IV.	része a Cash Flow-nak.

a.)	I.,II. 
b.)	I.,IV.
c.)	III., IV
d.)	II.,III.

2 pont		

5.	A prompt HUF/EUR árfolyam 282 HUF/EUR, a forint éves hozama 9,5%, az euróé 1,9%.

Mennyi az euró egyéves paritásos határidős árfolyama?       	            

a.)	262,43 HUF/EUR
b.)	303,03 HUF/EUR
c.)	462,1 HUF/EUR  
d.)	259,48 HUF/EUR

2 pont		

6.	Az alábbi, a monetáris mérleggel kapcsolatos állítások közül melyik IGAZ? 

A monetáris mérleg
	
a.)	tartalmazza az összes gazdasági szereplőnél lévő pénzmennyiséget.
b.)	a bankrendszer egyes tagjainak követeléseit és tartozásait konszolidáltan mutatja.
c.)	tartalmazza az államnál lévő pénzmennyiséget is.
d.)	kizárólag a jegybanknál lévő pénzmennyiséget tartalmazza.

2 pont		

7.	Mely állítások IGAZAK a kötvények és a részvények árazására? 
 
I.	A diszkontpapír névleges kamatlába 0%, hozama kizárólag árfolyamnyereségből származik.
II.	Ha a vállalatnál kifizetett DIV = EPS, akkor a PVGO értéke 0.
III.	A kötvény nettó és bruttó árfolyama közvetlenül a kamatfizetés után a kamatszelvény összegével egyenlő.
IV.	Ha a részvény várható sajáttőke-arányos eredménye nagyobb, mint az osztalék-kifizetési rátája, akkor pozitív a PVGO értéke.

a.)	Kizárólag I., II. 
b.)	Kizárólag III., IV.
c.)	Kizárólag I., II., III.
d.)	I., II., III., IV. 

2 pont		

8.	Az egyéves hitelek kamatlába 10,5%, a kétéveseké 11%.
       Mekkora az egy év múlva kezdődő, egyéves hitelek határidős kamatlába? 
																						
a.)	11,5%
b.)	4,5%
c.)	10,3%
d.)	10% 

2 pont		

9.	Melyik állítás(ok) igaz(ak) a ROE mutatóra? 

I.	Kiszámítható a ROA mutató és a vagyon-multiplikátor szorzataként.
II.	Célja az adózott eredmény jövedelmezőségének kifejezése.
III.	A mutató magas értéke kivétel nélkül mindig biztató jelzés.
IV.	A mutató értékénél az eszközök értékelése, átértékelése okozhat jelentős torzulást.
V.	a.)	Kizárólag I. 

b.)	Kizárólag I., II.
c.)	Kizárólag II.,III
d.)	I.,II.,IV.

2 pont		

10.	Melyik állítások HAMISAK a származtatott termékekkel kapcsolatban? 

I.	A swap- vagy csereügyletek két értékpapír cseréjét jelentő ügyletek. 
II.	Shortnak (rövidnek) nevezünk egy pozíciót, ha az adott termék áremelkedése növeli, és longnak (hosszúnak) ha az adott termék áremelkedése csökkenti a vagyonunkat.
III.	A befektetési motivációk közül a hedge célja egy nyitott pozíció bezárása. 
IV.	A derivatív végrehajtása és értékelése egy mögöttes termék áralakulásától függ.

a.) Kizárólag I., III., IV.
b.) Kizárólag III., IV.
c.) Kizárólag I., II. 
d.) Kizárólag I.,II., IV.

2 pont		

11.	Mely állítások HAMISAK a szavatoló tőkére vonatkozóan? 

I.	A szavatoló tőke a hitelintézet azon forrása, amely bevonható a hitelintézet kötelezettségeinek kielégítésébe. 
II.	A szavatoló tőke három elemből tevődik össze: alapvető-, járulékos- és kiegészítő tőkeelemből.
III.	A bank szavatoló tőkéje biztosítja a biztonság elvének érvényesülését.
IV.	A szavatoló tőke kizárólagosan a bank saját tőkéjéből áll. 

a.)	Kizárólag II., III.
b.)	Kizárólag II., IV. 
c.)	Kizárólag II., III., IV.
d.)	Kizárólag I., IV. 

2 pont		

12.	A jegybanki monetáris politika direkt eszközei közé tartoznak 

I.	a repó ügyletek.
II.	a kötelező tartalékráta szabályozása.
III.	a kamatplafon meghatározása.
IV.	a swap ügyletek.
 
a.)	Kizárólag I., III.
b.)	Kizárólag I., IV.
c.)	Kizárólag II., III
d.)	Kizárólag II., IV.

2 pont		

13.	Melyek az Európai Unió főbb kiadási csoportjai? 

I.	Mezőgazdasági
II.	Külpolitikai
III.	Strukturális
IV.	Belső politikai
V.	Adminisztrációs
kiadások.

a.)	Kizárólag I., IV., V.
b.) Kizárólag II., III., V.
c.) Kizárólag I., II., III.
d.) Mind az öt.

2 pont		
14.	Melyik állítás HAMIS a hozamgörbékkel kapcsolatban? 

a.)	Az ÁKK által közölt adatok az állampapírok IRR-jét mutatja.
b.)	Normális körülmények között vízszintes hozamgörbe érvényes.
c.)	Az alacsonyabb inflációs várakozások csökkenő hozamgörbét indokolnak.
d.)	A likviditás-preferencia emelkedő hozamgörbét indokol.

2 pont		

15.	Az alábbiak közül fedezetük alapján melyek személyi hitelek?

I.	Lombardhitel.
II.	Biankóhitel
III.	Váltóleszámítolási hitel
IV.	Jelzáloghitel

a.)	Kizárólag I., IV.
b.)	Kizárólag I., II. , III.
c.)	Kizárólag II., III. 
d.)	Mind a négy. 

2 pont		

16. Hogyan NEM lehet megadni a tőzsdei megbízási árat? 

a.)	Piaci ár.  
b.)	Az elérhető legjobb ár.
c.)	Átlagár
d.)	Küszöbár.

2 pont		

17. A biztosításokat három fő csoportba szokás sorolni. Melyik NEM ez a három fő csoport egyike? 

a.) 	Életbiztosítás  
b.)	Viszontbiztosítás
c.)	Nem-életbiztosítás
d.) 	Balesetbiztosítás

2 pont		

18. Az Európai Unió költségvetésének melyik a legnagyobb bevételi forrása? 

a.)	A kapott kamatok, késedelmi kamatok és bírságok.
b.)	Az országok bruttó nemzeti jövedelmén (GNI) alapuló befizetései.
c.)	Az átengedett hozzáadott-érték adók.
d.) 	Az Európai Unión kívülről érkező áruk után beszedett vámok.

2 pont		

19. Az alábbiak közül melyik tekinthető államadósságnak? Ha a központi költségvetés értékpapírjait  

I.	Nemzetközi alapok
II.	Más kormányok
III.	Belföldi üzleti bankok
IV.	A társadalombiztosítás
           vásárolja meg.
	
a.) Kizárólag III. és IV.
b.) Kizárólag I. és II.
c.) Kizárólag I., II. és III.
d.) Mind a négy.

2 pont		

20. A költségvetési restrikció hatására 

I.  a restrikció jellemzően növeli az összkeresletet és ezzel együtt csökken az infláció a gazdaságban. 
II.  megnövekvő infláció növeli a gazdálkodók ráfordításait. 
III. az összkereslet csökkenése jellemzően csökkenti az import iránti igényt is.
IV.  a hazai valuta értékcsökkenésére lehet számítani.

a.) A II. válasz kivételével a többi helyes.
b.) A II. válasz kivételével a többi hamis.
c.) A II. és IV. válasz helytelen.
d.) Mindegyik válasz helyes.

2 pont		

II. Fejtse ki a következő kérdéseket! 
									Elérhető: 20 pont

21.  Ismertesse az államháztartás funkcióit!  

												10 pont

22. Ismertesse a monetáris politika lehetséges céljait (térjen ki a restrikció, az expanzió és az infláció kérdéseire is)!

10 pont

III. Számítsa ki, illetve válaszolja meg a következő feladatokat 2 tizedesre!

Elérhető: 40 pont

C.23. A Top1. cég egy projektje 9 MFt-os beruházást igényel, ekkor annuitással évi 5 MFt-os adózott pénzáramlást biztosít 4 éven át. A cég vezetősége úgy kalkulált, hogy a projekt megvalósítása 6 MFt-os NPV-t jelent.

a)	Mekkora a projekt jelenértéke?
b)	Milyen elvárt hozammal értékelték a beruházást?
c)	Mekkora a projekt jövedelmezőségi indexe?
d)	Mekkora a projekt egyszerű megtérülési ideje?
e)  	Mekkora a projekt diszkontált megtérülési ideje?			

9 pont

C.24.  Egy kötvény konstrukciója az alábbi: névérték 10.000 Ft, az éves névleges kamatláb 10%. A kötvény törlesztésére a két utolsó évben, 50-50%-os arányban kerül sor. A kötvény hátralévő futamideje 4 év, és az idén esedékes kamatokat tegnap fizették ki. A piacon az elvárt hozam évi 8 %.  
10 pont

a)  Írja fel a kötvény hátralévő pénzáramlását!	                         	

b)	Mekkora a kötvény elméleti bruttó és nettó árfolyama?	     	

c)	Hogyan nézne ki a kötvény pénzáramlása, ha annuitással
     fizetne 4 év alatt, szintén 10%-os éves névleges kamatlábbal?  

d)	Milyen áron juthatna most hozzá az annuitásos kötvényhez a piacon?  								      					
e) Magyarázza meg, miért térnek el a b) és d) pontban kapott árak 100%-tól! 							             			

C.25.) Ön 3 MFt értékben kedvezményes hitelt vett fel. A hitelt annuitással kell visszafizetnie, a hitel futamideje 10 év, és minden év végén kell a törlesztéseket megfizetnie. A hitel kamatlába évi 7%, miközben a hitel elvárt hozama 10%.		
  5 pont

a.) 	Mekkora a hitel ténylegesen fizetendő éves törlesztőrészlete? 									       	                  

b.) 	Mekkora lenne piaci feltételek esetén az éves törlesztőrészlet? 		 							                             		

c.) 	Mekkora a hitelfelvétel nettó jelenértéke? 				          								                            

	

C.26. Egy adott részvénynek mekkora az árfolyama (Po) és a  kockázata (), ha 

a kockázatmentes kamatláb  ( rf)                           	 	  6%
a piaci portfolió várható hozama (rm)             		  8%
az osztalék várható növekedési üteme (g)	      	         	  3%
a részvény elvárt hozama (r) 			             10%

	A részvény tegnap 400 Ft osztalékot fizetett ki.

	Feltételezzük, hogy a CAPM-modell feltételei teljesülnek.

6 pont

C.27.A Csodavirág Rt. üzem létrehozását tervezi. Az üzem létrehozásához 800 MFt azonnali beruházásra van szükség. Az üzemet 3 évig fogják működtetni, a 4. év elején várhatóan 650 MFt készpénzért egyben értékesítik. A tárgyi eszközök után évi 10% értékcsökkenés számolható el, a vállalat nyereségét 16% azonnal fizetendő adó terheli.

	Az előrejelzés szerint a várható bevétel az első évben 300 MFt, a következő 2 évben évente 50 millióval növekszik.
 
	A projekt indulásakor alapanyagokat is be kell szerezni, 40 MFt értékben. A nettó forgótőkeállomány az első, a második és a harmadik év végén az adott évben elért árbevétel fele. 

	A cég a projekt befejeztével fölöslegessé váló forgóeszközöket a 4. évben könyv szerinti értéken értékesíti, a projekttel kapcsolatos tartozásait (szállítók) maradéktalanul visszafizeti.
	
	Írja fel a projekt pénzáramlásait! Az évközi pénzáramlásokat az adott év végén vegye figyelembe!	

											10 pont